מתיאס מנאסי

מתיאס מנאסי (בגרמנית: Matthias Manasi; נולד ב-26 בדצמבר 1969) הוא מנצח ופסנתרן גרמני. הוא כיהן כמנהל מוזיקלי ומנצח ראשי של להקת האופרה של "ניקל סיטי" בבאפלו, ניו יורק, ארצות הברית בין השנים 2017 ל-2021.

ביוגרפיה
מתיאס מאנסי נולד בברלין בשנת 1969 והחל ללמוד נגינה בפסנתר בגיל 3 ובכינור בגיל 8. בגיל 14 למד נגינה בפסנתר אצל וולפגנג בלוזר, ובגיל 16 אצל איטה טאנאי בשטוטגרט.. מאנסי למד ניצוח תזמורת אצל תומאס אונגר, צ'מבאלו אצל זיגפריד פטרנץ ופסנתר אצל אנדז'יי רטוסינסקי באוניברסיטה למוזיקה ואמנויות הבמה בשטוטגרט, וכן למד פסנתר אצל כרמן פיאציני בבית הספר הגבוה למוזיקה בקרלסרוהה. הוא השתתף בכיתות אמן עם סילבן קמברלינג, הלמות רילינג, ג'אנלואיג'י גלמטי, יורמה פנולה וקורט מאסור. עם המנטורים שלו נמנו קרל אוסטררייכר ופרדיננד לייטנר.

קריירה מוזיקלית
מאנסי החל את הקריירה המוזיקלית שלו בגיל 19 כפסנתרן חזרות ועוזר מנצח באופרה הממלכתית של שטוטגרט, ובאותו גיל ניצח על היצירה "סיפורו של חייל" מאת סטרווינסקי בתיאטרון וילהלמה בשטוטגרט. בתקופה זו שימש מנאסי גם כעוזר של מנפרד הונק, היינץ הוליגר ומיגל גומז מרטינס.

לאחר שסיים את לימודיו, מנאסי פעל כמנצח (קאפלמייסטר) באופרההאוס קיל (Kiel Opera House) ובתיאטרון המדינה של אולדנבורג (Oldenburgisches Staatstheater).

בשנת 1995 ניצח מנאסי על "נשף המסכות" של ורדי בבית האופרה של שלזיה באופאווה (Slezské divadlo Opava). לאחר הופעה זו, ניצח על הפקות של "לה בוהם" של פוצ'יני, "דון ג'ובאני" של מוצרט ו"חליל הקסם" של מוצרט.

בין השנים 2000 ל-2013 כיהן מנאסי כמנצח ראשי, ומנהל אומנותי בשנים 2010-2013, של תזמורת ״קאמרטה איטלקית״ ("Camerata Italiana"). עם תזמורת זו, ניצח בשנת 2012 על הבכורה העולמית של האורטוריה "הפסיון של פדרה פיו מפיֶטרלצ'ינה" (״The Passion of Padre Pio da Pietrelcina״) מאת קוזימו מיניקוצי.

משנת 2010 עד שנת 2013 היה מנאסי המנהל המוזיקלי של הפסטיבל PuntaClassic הבינלאומי במונטווידאו. בעיר זו, ניצח על התזמורת הפילהרמונית של מונטווידאו. בין השנים 2013 ל-2016 פעל כמנצח בבית האופרה של ורוצלב. כמו כן, בעונת 2016/17 ניצח בבית האופרה של פוזנן (התיאטרון הגדול של פוזנן).

בשנת 2017 התמנה מנאסי למנהל המוזיקלי ולמנצח הראשי של להקת האופרה של "ניקל סיטי" בבאפלו, ניו יורק, תפקיד שאותו מילא עד לשנת 2021. בנוסף, שימש כמנצח הראשי של התזמורת "I Solisti di Milano".

תפקידי ניצוח
מתיאס מאנסי ניצח גם בתיאטרון של ברמן, בתיאטרון הממלכתי של בראונשווייג בתיאטרון הממלכתי של קאסל, בבית האופרה הגרמנית של ברלין, בבית האופרה של לייפציג, בבית האופרה של האלה, בבית האופרה של אסטנה בבית האופרה הלאומית הפולנית בוורשה (בתיאטרון הגדול של ורשה), בתיאטרון העירוני של קלגנפורט ובפסטיבל הקיץ של האופרה באויטין (Eutin Opera Summer Festival).

כמנצח אורח, ניצח מנאסי על התזמורת הסימפונית של מינכן, התזמורת הסימפונית של רדיו וטלוויזיה של דרום מערב גרמניה (SWR), התזמורת הפילהרמונית של הלסינקי, התזמורת הפילהרמונית של פלוישט, התזמורת הממלכתית של סקסוניה התחתונה בהנובר, התזמורת הסימפונית של רומא, התזמורת הסימפונית של המבורג, התזמורת הסימפונית של העיר בארי, התזמורת הפילהרמונית הלאומית של קזחסטן, התזמורת הסימפונית של (Çukurova Devlet Senfoni Orkestrasi), תזמורת הפילהרמוניה של ביירס (Orquestra Filarmonia das Beiras), תזמורת מוצרט של וינה, התזמורת הפילהרמונית של פלויאשטי (Ploiești Philharmonic Orchestra) ברומניה, וכן ניצח על קונצרט הזיכרון למלך מיכאי הראשון של רומניה עם התזמורת הרדיו הלאומית של רומניה ב-8 בדצמבר 2017.

בינואר 2024 ניצח מאנסי על קונצרט השנה החדשה המלזי עם התזמורת הסימפונית של סלנגור בקואלה לומפור.

הופעות
בנוסף לעבודתו כמנצח, מאנסי הופיע גם כפסנתרן. ב-5 במרץ 2016 פתח את פסטיבל הכוכבים הבינלאומי ה-24 של לייפאיה כפסנתרן וכמנצח בביצוע הקונצ'רטו לפסנתר מס' 0 מאת בטהובן עם התזמורת הסימפונית של לייפאיה. מנאסי גם הופיע כפסנתרן ומנצח עם תזמורות כגון התזמורת הסימפונית של דרום אריזונה והתזמורת הסימפונית של ריו גראנדה דו נורטה. בנובמבר 2009 ליווה את זמרת המזו-סופרן לאורה בריולי בקונצרט על פסנתר הסטיינוויי של ריכרד וגנר בווילה ואן-פריד שבביירוית.

עבודות מוזיקליות
תחת הלייבל Hänssler Classic, בשנת 2023 יצא לאור אלבום ובו מאנסי והתזמורת הסימפונית הסלובקית ביצעו הסימפוניות מס' 34–36 של מוצרט.

קישורים חיצוניים

 Abiry Management International in London on Matthias Manasi

הערות שוליים

קטגוריה:פסנתרנים גרמנים
קטגוריה:מנצחים גרמנים
קטגוריה:מנצחי אופרה
קטגוריה:גרמנים שנולדו ב-1969